આ આખી પ્રક્રિયા પ્રેક્ટિકલી સમજવા ૨૦૧૮ના અવિશ્વાસ પ્રસ્તાવની સરખામણી આ સાથે કરી જોઈએ. તો TDP દ્વારા આ પ્રસ્તાવ લોકસભામાં ભાજપ સરકાર સમક્ષ મુકાયો હતો. જો કે અન્ય પાર્ટીઓના સમર્થન દ્વારા જ સદનમાં એને મંજૂરી પણ મળી. છતાંય સરકાર માત્ર પ્રસ્તાવથી તો પડી ન જાય. કારણ કે સદનના કામકાજ હંમેશા બહુમતી સાથે જ સ્વીકારીત થતા હોય છે. જો આ પ્રસ્તાવ મુકાયા બાદ ગૃહ દ્વારા અવિશ્વાસની દરખાસ્તની તરફેણમાં ૫૦% થી વધુ મતદાન થયું હોત તો મોદીજીની ભાજપા સરકાર પડી ગઈ હોત. એનો અર્થ એવો પણ થાય કે મોદીજીની સરકાર હજુ કાર્યરત છે એનો અર્થ છે એમના પ્રત્યેનો વિશ્વાસ વધારે સભ્યો દ્વારા ફળ્યો છે. એમની પાસે સરકાર ચલાવવા સદનમાં બહુમતી છે, એ વોટિંગ દ્વારા સુનિશ્ચિત થયું. એટલે આ પ્રસ્તાવ સતત ચર્ચાઓના અંતે થયેલા નિર્ણયમાં સ્પીકર દ્વારા ખરીજ કરવામાં આવ્યો.